Gedig: WaarnemingArgieffoto Hoe ingewikkeld weerloos is die mens, jy sou hom eerder uit die weg moet gaan, tog kom dit voor dat jy teenoor hom staan sonder gebruiksaanwysing, met die wens dat julle saam iets van mekaar mag leer binne die sober voorbestemde perk. Gaan dan met groot omsigtigheid te werk: van alles waaraan hy hom kan beseer – hy wat so seldsaam letselvatbaar is – sal jy jou nooit volledig vergewis vóór dit te laat is om hom af te sweer.